**Judetul Arges**

**Consiliul Local al Municipiului Curtea de Arges**

**PROCES VERBAL**

Incheiat in sedinta ordinara a Consiliului Local

 din data de 29 noiembrie 2022

La sedinta ordinara din data de 29 noiembrie 2022, ora 10,00, convocata in baza Dispozitiei Primarului nr. 1342 / 23.11.2022, au fost prezenti urmatorii consilieri locali: Andrei Ionuț, Badea Florian, Bădescu Nicolae Răzvan, Deaconu Marius, Dumitrache Ștefan, Georgescu Doru, Lica Emanoil Gheorghe, Marina Ionuț Bogdănel, Marinescu Ion Mădălin, Moisescu Marius Octavian, Nicodim Mihai, Petrescu Daniel, Popescu Marius Viorel, Răduțu Babeț Ana, Stancu Alexandra-Loredana, Șerban Ion, Tița Nicolae Cătalin. (17)

A fost absent domnul Bucur Ovidiu Dumitru. (1)

Au participat la sedinta si la vot folosind linkul de acces generat de aplicatia Zoom doamnii Marina Ionuț Bogdănel, Nicodim Mihai.

Presedintele de sedinta, domnul Viceprimar Stefan Dumitrache, precizeaza ca a intervenit o modificare a ordinii de zi, se introduce proiectul privind constatarea incetarii mandatului de consilier local al domnului Mitrofan Cristian, proiect ce va deveni nr. 1, iar la punctul nr. 13 ce va devenii nr. 14, „**PROIECT DE HOTARARE** privind completarea anexei la H.C.L. nr. 52/2013 pentru aprobarea Inventarului bunurilor imobile ce aparțin domeniului privat al municipiului Curtea de Argeș”, s-a retras punctul nr. 3 din anexa.

Domnul Marinescu Madalin propune sa nu se introduca noul proiect la primul punct, pentru ca apoi se modifica tot.

Presedintele de sedinta precizeaza ca asa trebuie, pentru ca este vorba de o demisie si nu se mai ia in calcul la numarul consilierilor.

Supune la vot ordinea de zi cu cele doua modificari:

**1.PROIECT DE HOTARARE** privind constatarea încetării de drept a mandatului de consilier local al domnului Mitrofan Cristian și vacantarea unui post de consilier din cadrul Consiliului Local al Municipiului Curtea de Argeș

*- prezinta dl. Primar*

**2.** **PROIECT DE HOTARARE** pentru conferirea unor Diplome de recunoștință

*- prezinta dl. Primar*

**3.** Aprobarea procesului verbal incheiat in sedinta extrordinara convocata de indata din data de 16.11.2022

**4. PROIECT DE HOTARARE** pentru aprobarea execuției bugetului local pe trimestrul III al anului 2022

*- prezinta dl. Primar*

**5. PROIECT DE HOTARARE** privind rectificarea bugetului local și a bugetului instituțiilor finanțate integral sau parțial din venituri proprii pe anul 2022

*- prezinta dl. Primar*

**6. PROIECT DE HOTARARE** privind aprobarea Planului Urbanistic Zonal şi a Regulamentului local de urbanism aferent pentru introducere în intravilan și reglementări urbanistice în vederea realizării investiției ” Construire locuință Beci+Parter, anexa gospodărească parter, garaj parter și împrejmuire”, Județul Argeș, municipiul Curtea de Argeș, punct “Piatra Alba”

*- prezinta dl. Primar*

**7. PROIECT DE HOTARARE** privind aprobarea Planului Urbanistic Zonal şi a Regulamentului local de urbanism aferent pentru introducere în intravilan și reglementări urbanistice a suprafeței de 4016,00 mp, în vederea realizării investiției ”Construire locuință unifamilială P+1E+M, anexă gospodărească P (magazie), bazin betonat vidanjabil, împrejmuire și sistematizare teren”, Județul Argeș, municipiul Curtea de Argeș, punct “Tarla 58”

*- prezinta dl. Primar*

**8. PROIECT DE HOTARARE** privind aprobarea închirierii unor spații din Piața Agroalimentară Posada

*- prezinta dl. Primar*

**9. PROIECT DE HOTARARE** privind aprobarea închirierii spațiului comercial, cu destinația activități de birou, prestari servicii sau comerț, situat pe strada Negru Vodă nr. 43A

*- prezinta dl. Primar*

**10. PROIECT DE HOTARARE** privind aprobarea dezmembrării imobilului înscris în Cartea Funciară nr. 86977 UAT Curtea de Argeș

*- prezinta dl. Primar*

**11. PROIECT DE HOTARARE** privind aprobarea dezmembrării imobilului înscris în Cartea Funciară nr. 86338 UAT Curtea de Argeș

*- prezinta dl. Primar*

**12. PROIECT DE HOTARARE** privind aprobarea dezmembrării imobilului înscris în Cartea Funciară nr. 88323 UAT Curtea de Argeș

*- prezinta dl. Primar*

**13. PROIECT DE HOTARARE** privind demararea procedurii de achiziționare a unui teren

*- prezinta dl. Primar*

**14. PROIECT DE HOTARARE** privind completarea anexei la H.C.L. nr. 52/2013 pentru aprobarea Inventarului bunurilor imobile ce aparțin domeniului privat al municipiului Curtea de Argeș

*- prezinta dl. Primar*

**15. PROIECT DE HOTARARE** privind modificarea statului de funcții al Spitalului Municipal Curtea de Argeș

*- prezinta dl. Primar*

**16. PROIECT DE HOTARARE** pentru modificarea și completarea anexei la H.C.L. nr. 12/2019 privind aprobarea Regulamentului pentru conferirea titlului de Cetățean de onoare al municipiului Curtea de Argeș

*- prezinta dl. Primar*

Ordinea de zi este aprobata cu 17 voturi Pentru”.

Se trece la primul punct: **PROIECT DE HOTARARE** privind constatarea încetării de drept a mandatului de consilier local al domnului Mitrofan Cristian și vacantarea unui post de consilier din cadrul Consiliului Local al Municipiului Curtea de Argeș.

Domnul Georgescu Doru ii atrage atentia presedintelui de sedinta ca nu a facut inscrieri la punctul diverse.

Domnul Viceprimar precizeaza ca va face dupa ce se supune la vot si procesul verbal.

Domnul Primar ii aduce multumiri domnului Mitrofan Cristian pentru buna colaborare pe care au avut-o de-a lungul timpului in consiliul local.

Se supune la vot proiectul prezentat. Este aprobat cu 17 voturi “Pentru”.

Se trece la punctul nr.2: **PROIECT DE HOTARARE** pentru conferirea unor Diplome de recunoștință.

Domnul Primar prezinta documentele ce insotesc proiectul.

Se supune la vot proiectul prezentat. Este aprobat cu 17 voturi “Pentru”.

Urmeaza momentul festiv in care se confera Diplomele de recunostinta si cate un buchet de flori celor cinci familii precizate in hotarare.

Se trece la punctul 3: Aprobarea procesului verbal incheiat in sedinta extrordinara convocata de indata din data de 16.11.2022.

Doamna secretar general supune la vot procesul verbal al sedintei extrordinare convocata de indata din data de 16.11.2022. Este aprobat cu 17 voturi „Pentru”.

Presedintele de sedinta face inscrieri pentru Diverse. Se inscriu urmatorii consilieri: Serban Ion, Georgescu Doru, Marinescu Madalin, Petrescu Daniel.

Domnul Georgescu Doru spune ca a fost aprobat un regulament al consiliului local si are rugamintea ca urmatoarea sedinta a consiliului local sa fie, de regula, miercurea din ultima saptamana a lunii dupa ora 15,00.

Domnul Primar arata ca de maine sunt zile libere si de aceea astazi s-a stabilit sedinta mai devreme.

Domnul Georgescu Doru spune ca acelasi regulament prevede ca proiectele sa fie analizate in comisii, fiecare comisie desemneaza un consilier care sustine proiectele, iar aici nu vorbeste fiecare cum vrea sau unul peste altul. Il roaga pe presedintele sedintei sa aiba grija ca aceasta sedinta sa nu devina circ, asa cum au fost de regula pana acum.

Se trece la punctul 4: **PROIECT DE HOTARARE** pentru aprobarea execuției bugetului local pe trimestrul III al anului 2022.

Domnul Primar prezinta documentele ce insotesc proiectul.

Presedinta comisiei economice, domna Radutu-Babet Ana, arata ca proiectul a fost avizat in comisie, iar la sedinta comisiei a fost prezenta si doamna director economic.

Domnul Serban Ion spune ca s-a interesat la compartimentul Taxe si impozite si a inteles ca recuperarea datoriilor este intr-o stare foarte buna, se continua cu acele notificari pentru recuperarea sumelor. De asemenea a constatat la investitii ca nu sunt toate platile facute.

Presedintele de sedinta arata ca doamna director economic le-a explicat in comisie despre ce este vorba.

Domnul Marinescu Madalin precizeaza ca au discutat in comisie despre aceasta chestiune, dar nu de plati este vorba, este vorba despre discrepanta foarte mare intre ceea ce ne-am propus la investitii si cat s-a platit.

Domnul Primar ii spune ca sunt dispozitii de plata si nu s-a terminat anul. Da exemplu podul care este aproape gata si nu s-au facut plati.

Domnul Marinescu Madalin il intreaba pe seful compartimentului Investitii daca sunt in grafic cu investitiile.

Domnul Greavu Gheorghe confirma.

Domnul Petrescu Daniel spune ca nu s-a finalizat inca cu cresa si gradinita. Intreaba daca s-a finalizat cu energia electrica.

Domnul Greavu Gheorghe arata ca s-a executat proiectarea, s-a emis autorizatia si se asteapta.

Domnul Primar spune ca se asteapta conform contractului cu CEZ-ul. In contract totul este in termen.

Domnul Viceprimar precizeaza ca trebuie sa se intelega ca aceste firme de utilitati au fiecare cate o lege a lor care, din nefericire pentru institutii si cetateni, este in favoarea lor.

Domnul Serban Ion intreaba de solutia de alimentare de la gradinita.

Domnul Primar arata ca solutia este cu copex pe langa pod, asa a dat CEZ-ul studiul de solutie si nu are dumnealui ce sa faca.

La finalul discutiilor, presedintele de sedinta supune la vot proiectul prezentat. Este aprobat cu 17 voturi „Pentru”.

Se trece la punctul 5: **PROIECT DE HOTARARE** privind rectificarea bugetului local și a bugetului instituțiilor finanțate integral sau parțial din venituri proprii pe anul 2022.

Domnul Primar prezinta documentele ce insotesc proiectul. Precizeaza ca a facut doua amendamente la proiectul de hotarare pentru ca au venit banii pentru asistenta sociala si bursele elevilor.

Domnul Deaconu Marius nu participa la vot.

Presedinta comisiei economice, domna Radutu-Babet Ana, precizeaza ca proiectul a fost avizat in comisie.

Presedintele de sedinta supune la vot amendamentul nr. 1 formulat de domnul Primar, referitor la asistentii sociali. Este aprobat cu 16 voturi „Pentru”.

Presedintele de sedinta supune la vot amendamentul nr. 2 formulat de domnul Primar, referitor la sumele pentru bursele elevilor si naveta profesorilor. Este aprobat cu 16 voturi „Pentru”.

Domnul Petrescu Daniel spune, privitor la faptul ca domnul Deaconu nu participa la vot, ca data trecuta a votat.

Presedintele de sedinta ii precizeaza ca atunci sotia dumnealui nu era director la respectiva gradinita.

Domnul Serban Ion spune ca pentru spital trebuie sa se gandeasca sa aloce niste bani pentru un generator, pentru ca cel existent este foarte vechi.

La finalul discutiilor, presedintele de sedinta supune la vot proiectul cu cele doua amendamente apobate. Este aprobat cu 16 voturi „Pentru”.

Se trece la punctul 6: **PROIECT DE HOTARARE** privind aprobarea Planului Urbanistic Zonal şi a Regulamentului local de urbanism aferent pentru introducere în intravilan și reglementări urbanistice în vederea realizării investiției ”Construire locuință Beci+Parter, anexa gospodărească parter, garaj parter și împrejmuire”, Județul Argeș, municipiul Curtea de Argeș, punct “Piatra Alba”.

Domnul Primar prezinta documentele ce insotesc proiectul.

Presedintele comisiei de urbanism, domnul Deaconu Marius, precizeaza ca proiectul a fost avizat in comisie.

Domnul Petrescu Daniel intreaba de ce trebuie sa faca dumnealor acest lucru. Cand personal a vrut sa construiasca pe un teren extravilan, a scos acel teren din circuitul agricol. De ce trebuie sa ajunga prin procedurile astea sa plateasca dumnealor niste bani sau sa aprobe intr-o sedinta de consiliu sa se scoata un pamant din extravilan in intravilan.

Domnul Primar precizeaza ca nu platesc dumnealor PUZ-urile.

Domnul Petrescu Daniel intreaba de ce fac PUZ-uri individual si daca nu trebuia facut pe municipiu.

Doamna arhitect sef Alexandra Lazarescu arata ca PUZ-urile sunt planuri urbanistice zonale care se fac fie la initiativa administratiei, daca este cazul pe terenurile administratiei publice, fie de catre persoane private la initiativa acestora si tot ei se ocupa de toate documentatiile, isi scot terenul din circuitul agricol, isi iau toate avizele. Avizul de scoatere din circuitul agricol s-a luat cu alte trei avize si toate acestea stau in spatele avizului emis de Consiliul judetean, care este penultimul aviz. Ultimul aviz este al dumneaei si in acest aviz al arhitectului sef confirma ca sunt toate avizele si ca s-a indeplinit procedura. In baza acestui aviz se inainteaza documentele catre consiliul local.

Domnul Petrescu Daniel intreaba daca acest lucru costa primaria ceva.

Doamna arhitect sef ii spune ca nu.

La finalul discutiilor, presedintele de sedinta supune la vot proiectul prezentat. Este aprobat cu 17 voturi „Pentru”.

Se trece la punctul 7: **PROIECT DE HOTARARE** privind aprobarea Planului Urbanistic Zonal şi a Regulamentului local de urbanism aferent pentru introducere în intravilan și reglementări urbanistice a suprafeței de 4016,00 mp, în vederea realizării investiției ”Construire locuință unifamilială P+1E+M, anexă gospodărească P (magazie), bazin betonat vidanjabil, împrejmuire și sistematizare teren”, Județul Argeș, municipiul Curtea de Argeș, punct “Tarla 58”

Domnul Primar prezinta documentele ce insotesc proiectul.

Presedintele comisiei de urbanism, domnul Deaconu Marius, precizeaza ca proiectul a fost avizat in comisie si li s-a explicat locatia.

Domnul Serban Ion intreaba unde este exact locatia.

Doamna arhitect sef explica.

Domnul Marinescu Madalin intreaba daca are legatura cu centura orasului.

Domnul Primar ii raspunde ca nu. Centura este in studiu acum, dar cele doua variante sunt limita intravilanului, inainte sau dupa releu. Este planul si se poate uita pe el.

Domnul Petrescu Daniel intelege si este de acord ca fiecare sa-si faca, dar trebuie tinut cont si de planul urbanistic pentru ca, daca vor da autorizatie unui cetatean, automat vor trebui sa dea si celorlalti. De asemenea sa se tina cont ca nu este canalizare acolo, reteaua de curent va trebui schimbata. Dupa ce se da autorizatie de construire, vin si spun:”nu am aia, nu am aia”.

Doamna arhitect sef spune ca intelege rezervele domnului consilier, dar precizeaza ca PUZ-urile sunt obtinute in baza unui aviz de oportunitate in care se spune clar ca administratia locala nu-si asuma nicio cheltuiala, cheltuielile pentru realizarea investitiei se suporta in intregime de catre investitor si asta inseamna inclusiv asigurarea accesului.

Domnul Marinescu Madalin spune ca in PUG-ul pe care l-am avut, acea zona se modificase din extravilan in intravilan.

Doamna arhitect sef precizeaza ca nu toata zona, ci la doua parcele distanta se oprise limita intravilanului, dar zona este limitrofa cu strada Rm. Valcea, este o zona buna si crede ca este oportun sa se dezvolte.

La finalul discutiilor, presedintele de sedinta supune la vot proiectul prezentat. Este aprobat cu 17 voturi „Pentru”.

Se trece la punctul 8: **PROIECT DE HOTARARE** privind aprobarea închirierii unor spații din Piața Agroalimentară Posada.

Domnul Primar prezinta documentele ce insotesc proiectul.

Domnul Moisescu Marius Octavian spune ca a fost si a vazut spatiile, sunt libere, sunt foarte putini comercianti in acea piata si ar fi bine sa se dezvolte. Dumnealui este de acord mai ales ca se aduc bani la buget. De asemenea conditia este ca cei din afara orasului sa-si faca punct de lucru si sa plateasca taxe si impozite in municipiu.

Presedintele comisiei de comert si servicii publice, domnul Georgescu Doru, precizeaza ca proiectul a fost analizat in comisie si considera ca proiectul este o intrare in normalitate a Serviciului piete, targuri si oboare.

Domnul Petrescu Daniel are o rugamintea adresata sefului pietei, ca la Terasa 1 Mai sa se faca cumva, si chiar si dumnealor prin consiliu, ca mesele libere din interior sa fie acordate fermierilor locali sau din afara orasului, cu titlu gratuit, sa isi vanda marfa in interiorul pietei si nu pe langa piata. Considera ca trebuie sprijiniti producatorii locali.

Presedintele de sedinta arata ca se va cauta cadrul legislativ si daca exista, nu are nimeni nimic impotriva. Supune apoi la vot proiectul prezentat. Este aprobat cu 17 voturi „Pentru”.

Se trece la punctul 9: **PROIECT DE HOTARARE** privind aprobarea închirierii spațiului comercial, cu destinația activități de birou, prestari servicii sau comerț, situat pe strada Negru Vodă nr. 43A.

Domnul Primar prezinta documentele ce insotesc proiectul.

Presedinta comisiei economice, domna Radutu-Babet Ana, precizeaza ca proiectul a fost avizat in comisie.

Domnul Petrescu Daniel intreaba daca, de cand a fost reziliat ultimul contract, a mai fost scos o data la licitatie. Continua si spune ca i se pare pretul exagerat de mic.

Presedintele de sedinta confirma ca a mai fost scos la licitatie si precizeaza ca acela este pretul minim aprobat in consiliu.

Domnul Petrescu Daniel este de parere ca se poate formula un amendament si sa fie dat ca sediu de partid sau sa se faca ceva.

Domnul Primar arata ca pretul minim al inchirieiri a fost stabilit in consiliu.

Domnul Petrescu Daniel considera ca trebuia un pret macar la nivelul la care a fost.

Presedintele de sedinta spune ca faptul ca la prima licitatie nu a venit nimeni, demonstreaza ca spatiul nu este foarte atractiv.

Domnul Marinescu Madalin arata ca au avut un chirias pe care cu buna stiinta l-au dat afara.

Domnul Primar precizeaza ca nu a fost dat nimeni afara, acel contract s-a terminat.

Domnul Marinescu Madalin spune ca s-a cerut prelungirea.

Domnul Primar arata ca prelungirea se da cu acordul partilor si nu au considerat oportuna prelungirea. Ii roaga sa astepte si vor vedea ca la licitatie pretul va urca destul de mult.

La finalul discutiilor, presedintele de sedinta supune la vot proiectul prezentat. Este aprobat cu 17 voturi „Pentru”.

Se trece la punctul 10: **PROIECT DE HOTARARE** privind aprobarea dezmembrării imobilului înscris în Cartea Funciară nr. 86977 UAT Curtea de Argeș.

Domnul Primar prezinta documentele ce insotesc proiectul.

Presedintele comisiei de urbanism, domnul Deaconu Marius, precizeaza ca proiectul a fost avizat in comisie.

Presedintele comisiei juridice, domnul Serban Ion, precizeaza ca terenul este pe strada Negru Voda si cei care au solicitat au avut concesionat de la primarie, au construit si acum doresc sa cumpere terenul de sub constructie.

Domnul Petrescu Daniel spune ca din punctul dumnealui de vedere nu este de acord cu aceste lucruri, pentru ca asa se pierde terenul UAT. Considera ca trebuie pastrate terenurile si nu mai trebuie vandute.

Domnul Primar precizeaza ca aceste contracte sunt foarte vechi.

Domnul Marinescu Madalin spune ca in cazul terenului de pe Rozelor, acolo din cate stie este vorba de o persoana fizica si daca ar fi concesionat, exista posibilitatea pe durata existentei constructiei, daca se prelungeste concesiunea acum. Nu stie insa cum era legea acum 20 de ani. Intreaba daca trebuie neaparat sa il vanda.

 Doamna secretar general precizeaza ca acum doar se dezmembreaza terenul, ulterior este vointa consiliului local.

La finalul discutiilor, presedintele de sedinta supune la vot proiectul prezentat. Este aprobat cu 17 voturi „Pentru”.

Se trece la punctul 11: **PROIECT DE HOTARARE** privind aprobarea dezmembrării imobilului înscris în Cartea Funciară nr. 86338 UAT Curtea de Argeș.

Domnul Primar prezinta documentele ce insotesc proiectul.

Presedintele comisiei juridice, domnul Serban Ion, precizeaza ca acolo se depoziteaza tot felul de mizerii si crede ca trebuie gasita o solutie si montate niste camere video in zonele unde se depoziteaza gunoaie.

La finalul discutiilor, presedintele de sedinta supune la vot proiectul prezentat. Este aprobat cu 17 voturi „Pentru”.

Se trece la punctul 12: **PROIECT DE HOTARARE** privind aprobarea dezmembrării imobilului înscris în Cartea Funciară nr. 88323 UAT Curtea de Argeș.

Domnul Primar prezinta documentele ce insotesc proiectul.

Presedintele comisiei de urbanism, domnul Deaconu Marius, precizeaza ca proiectul a fost avizat in comisie.

Presedintele comisiei juridice, domnul Serban Ion, spune ca s-au lamurit in comisie despre ce este vorba.

Presedintele de sedinta supune la vot proiectul prezentat. Este aprobat cu 17 voturi „Pentru”.

Se trece la punctul 13: **PROIECT DE HOTARARE** privind demararea procedurii de achiziționare a unui teren.

Domnul Marinescu Madalin nu participa la vot la acest punct.

Domnul Primar prezinta documentele ce insotesc proiectul. Precizeaza ca au avut discutii pana sa inceapa reabilitarea drumului pe soseaua Nordului si toti si-au dat acordul de principiu. A inteles ca domnul Serban Ion are un amendament si doreste comisia formata din 5 membri.

Domnul Serban Ion propune sa faca parte din comisie 5 consilieri locali. Crede ca ar fi bine ca din fiecare partid sa fie cate un consilier, in functie de configuratia política, astfel: 2 membri de la PSD, 1 membru de la PNL, 1 membru de la PMP si 1 membru de la USR. Doreste aceasta pentru a se elimina orice discutie asupra acestui subiect.

Domnul Petrescu Daniel precizeaza ca de la dumnealor nu vrea nimeni.

Domnul Primar ii spune domnului Serban Ion sa revina la amendament pentru ca domnii de la PMP nu doresc.

Domnul Serban Ion considera ca dumnelor trebuie sa-si asume raspunderea si nu numai verbal. In momentul in care se formeaza o comisie pentru a achizitiona un teren pe bani publici, nu este asa usor, este o responsabilitate.

Domnul Deaconu Marius considera ca domnul Serban Ion a gandit foarte bine, iar pentru a scapa de cuvintele ca “golaneli” crede ca domnul Petrescu ar trebui sa-si asume.

Domnul Petrescu Daniel spune ca a ramas impresionat de tot ce se intampla acum dupa discutiile pe care le-a avut domnul Serban cu domnul Primar de dimineata.

Domnul Serban Ion precizeaza ca nu a discutat cu domnul Primar. Aici nu este vorba de pret, este vorba doar de o hotarare a consiliului local pentru o comisie.

Domnul Petrescu Daniel ii spune ca in comisia jurídica, impreuna cu dumnealui, a dat aviz negativ.

Presedintele de sedinta precizeaza ca nu este aviz negativ pentru acest proiect.

Domnul Petrescu Daniel spune : “cand e vorba de bani, faceti un pret mai mare, dupa aia veniti discutati voi intre voi golanelile si o faceti pe un pret mai mic ca sa…”

Presedintele de sedinta il roaga sa lase tonul jos, altfel va trece la sanctiuni.

Domnul Petrescu Daniel spune ca dumnealor nu se baga in mizeria asta. ”Este vorba despre o stradă pe care o avem și un teren care nu ne trebuie”

Presedintele de sedinta precizeaza ca va supune la vot amendamentul privind constituirea comisie cu 5 membri. Il intreaba pe domnul primar daca in calitate de initiator este de acord cu acest amendament.

Domnul Primar confirma.

Domnul Marina Ionut Bogdanel intreaba daca a fost depus acest amendament. Dupa cate stie, regulamentul spune ca amendamentele se fac pana in ziua sedintei.

Presedintele de sedinta precizeaza ca a fost facut verbal cu acordul initiatorului. Se pot face si in sedinta, dar doar cu acordul initiatorului, iar domnul Primar si l-a asumat.

Presedintele de sedinta supune la vot amendamentul. Este aprobat cu 12 voturi “Pentru” si 4 voturi “Abtinere” (domnii Marina Ionut Bogdanel, Nicodim Mihai, Petrescu Daniel, Tita Nicolae Catalin).

Presedintele de sedinta roaga sa se faca propuneri.

Domnul Primar roaga sa nominalizeze fiecare partid pe cineva.

Domnul Georgescu Doru il propune pe domnul Moisescu Marius Octavian.

Doamna Stancu Loredana il propune pe domnul Lica Emanoil Gheorghe.

Domnul Marina Ionut Bogdanel spune ca nu vor nominaliza pe nimeni.

Presedintele de sedinta intreaba daca vrea cineva de la PMP.

Domnul Petrescu Daniel spune ca nu se duce la comisie pentru ca nu voteaza.

Domnul Moisescu Marius Octavian spune ca a fost propus, dar nu accepta.

Domnul Serban Ion precizeaza ca cei din comisie trebuie sa se documenteze si vor lua tranzactiile din municipiu din zona Valea Iasului.

Domnul Primar arata ca nu se voteaza acum pretul. Cu pretul se va veni dupa aceea in consiliul local.

Domnul Serban Ion il propune pe domnul Andrei Ionut.

Domnul Viceprimar ii propune pe domnii Georgescu Doru, Serban Ion si pe doamna Stancu Loredana.

Presedintele de sedinta supune la vot cele cinci nume. Sunt aprobate cu 11 voturi “Pentru” si 5 voturi “Abtinere” (domnii Marina Ionut Bogdanel, Moisescu Marius Octavian, Nicodim Mihai, Petrescu Daniel, Tita Nicolae Catalin).

Presedintele de sedinta supune la vot proiectul de hotarare cu comisia aprobata. Este aprobat cu 11 voturi “Pentru” si 5 voturi “Abtinere” (domnii Marina Ionut Bogdanel, Moisescu Marius Octavian, Nicodim Mihai, Petrescu Daniel, Tita Nicolae Catalin). Precizeaza ca sunt 11 voturi pentru, proiectul a trecut pentru ca este vorba de comisia de negociere, nu este vorba acum de cumparare. Acum este doar procedura de negociere.

Domnul Primar confirma cele precizate.

Se trece la punctul 14: **PROIECT DE HOTARARE** privind completarea anexei la H.C.L. nr. 52/2013 pentru aprobarea Inventarului bunurilor imobile ce aparțin domeniului privat al municipiului Curtea de Argeș.

Domnul Primar prezinta documentele ce insotesc proiectul.

Presedintele de sedinta face precizarea ca s-a retras punctul 3 din anexa la proiectul de hotarare.

Nu sunt discutii. Presedintele de sedinta supune la vot proiectul prezentat. Este aprobat cu 17 voturi „Pentru”.

Se trece la punctul 15: **PROIECT DE HOTARARE** privind modificarea statului de funcții al Spitalului Municipal Curtea de Argeș.

Domnul Primar prezinta documentele ce insotesc proiectul.

Domnul Moisescu Marius Octavian prezinta modificarile intervenite in statul de functii.

Domnul Andrei Ionut precizeaza ca in consiliul de administratie s-a analizat propunerea si este proces verbal al consiliului de administratie cu aceasta aprobare. Fara aceasta aprobare nu mai era pe ordinea de zi de astazi.

Domnul Petrescu Daniel intreaba daca doamna secretar general mai este in consiliul de administratie de la spital.

Doamna Janina Zarioiu confirma.

Nu sunt alte discutii. Presedintele de sedinta supune la vot proiectul prezentat. Este aprobat cu 17 voturi „Pentru”.

Se trece la punctul 16: **PROIECT DE HOTARARE** pentru modificarea și completarea anexei la H.C.L. nr. 12/2019 privind aprobarea Regulamentului pentru conferirea titlului de Cetățean de onoare al municipiului Curtea de Argeș.

Domnul Primar prezinta documentele ce insotesc proiectul.

Presedintele de sedinta arata ca s-a facut aceasta modificare deoarece in vechiul regulament nu era prevazuta acordarea distinctiei si post-mortem. Acum sunt niste cereri sustinute de un cetatean, referitoare la niste personalitati din trecut, cereri sustinute si de Arhiepiscopia Argesului si Muscelului si de Prefectura Judetului Arges.

Domnul Petrescu Daniel este de acord cu aceasta modificare, insa nu crede ca Arhiepiscopia Argesului si Muscelului ar trebui sa decida cui se acorda titlul de cetatean de onoare.

Domnul Viceprimar precizeaza ca este vorba de doi preoti si de aceea cererile respectivului cetatean sunt sustinute si de Arhiepiscopie.

Domnul Petrescu Daniel considera ca dumnealor decid cui i se confera acest titlu.

La finalul discutiilor, presedintele de sedinta supune la vot proiectul prezentat. Este aprobat cu 17 voturi „Pentru”.

Se declara sedinta inchisa.

Diverse

Domnul Primar anunta ca joi vor fi manifestari dedicate Zilei Nationale a Romaniei. Precizeaza programul si locul desfasurarii evenimentului si anume platoul de la Biserica Domneasca, incepand cu ora 11,00. De asemenea precizeaza ca la ora 17,30 se vor aprinde luminile de Craciun si ii invita pe toti consilierii sa ia parte la evenimentele mentionate.

Domnul Serban Ion spune ca parcarea de pe strada 1 Decembrie, langa blocul ANL, desi a fost aprobata ca amendament la programul de lucrari, nu s-a facut si timpul trece.

Domnul Primar precizeaza ca se asteapta terminarea lucrarilor in zona, configurarea trotuarului si apoi se va face.

Domnul Serban Ion spune ca tot in zona aceea s-a sapat de catre cei de la Kranz sau de la Aquaterm, probabil a fost o defectiune, si a ramas o gaura pe care nu o vede nimeni. Considera ca cineva din administratia locala trebuie sa o ia la pas prin oras si sa vada aceste probleme.

Arata ca din strada Ghioceilor daca se merge in sus spre Valea Mojii, sunt acolo niste cetateni care cer si ei amenajarea zonei. A crezut ca s-a facut ceva, dar nu a fost nimeni sa curete acea vale.

De asemenea considera ca trebuie pregatita logistica pentru ridicarea masinilor, avand in vedere noile modificari ale Codului Rutier.

Domnul Primar spune ca este treaba politiei, administratia publica trebuie sa puna la dispozitie loc de depozitare. Dupa ce a aparut modificarea codului, s-au ridicat 3-4 masini.

Domnul Serban Ion spune ca o alta problema sunt masinile societatilor comerciale, deoarece se vine seara cu ele, sunt parcate si impiedica astfel parcarile celor de la blocuri.

Domnul Primar precizeaza ca acolo unde s-au dat parcarile, cei cu masini de la firma nu mai au locuri.

Domnul Serban Ion cere desfiintarea copertinelor din oras. A vazut intr-o zi in ducandu-se in zona Progresu niste copertine deteriorate si colorate.

Domnul Primar arata ca s-a inceput deja desfiintarea lor.

Domnul Serban Ion spune ca sunt cetateni care solicita infiintarea unor treceri de pietoni pe strada Episcop Nichita, pentru ca nu este niciuna.

Domnul Primar precizeaza ca se va termina cu asfaltarea si apoi se va veni cu marcajul. Se va face si pe acea strada. Mai sunt astfel de solicitari si pentru alte strazi.

Domnul Georgescu Doru spune ca in luna iunie a prezentat o sesizare a cetatenilor din blocul P1-P2 cu privire la o autorizatie de construire. S-a facut si o sesizare la ISC si s-a constatat ca autorizatia a fost emisa cu nerespectarea prevederilor legale, respectiv fara acordul asociatiei. A discutat cu doamna arhitect sef si a inteles ca din punct de vedere legal s-au facut toate demersurile Ceea ce se intreaba cetatenii este cine aduce la starea initiala constructia.

Doamna arhitect sef raspunde ca proprietarul spatiului a carui autorizatie de construire a fost contestata. Pe proprietatea privata statul nu poate interveni decat prin intermediul instantelor de judecata.

Domnul Georgescu Doru doreste sa se continue programul domnului Ghita de marcare a terenurilor, pentru ca sunt spatii nefolosite pentru oras. Da exemplu parcarile.

Domnul Marinescu Madalin doreste sa ii roage sa sustina prin vot proiectul propus pentru bugetul participativ si da tuturor un buletin de vot.

Domnul Primar precizeaza ca a avut o discutie cu dumnelor in legatura cu zona unde se propunea terenul si considera ca un loc ideal pentru un astfel de mini-teren de baschet ar fi platforma betonata din Parcul Fantana lui Manole si crede ca si costurile ar fi mult mai mici.

 **Presedinte de sedinta Secretar general al municipiului**

 STEFAN DUMITRACHE ISABEL JANINA ZARIOIU

*Curtea de Arges – 29.11.2022*